《鸿门宴同皋羽作》
宋代·方凤

项王重瞳气盖世，叱咤暗哑万夫废。
交何河山杯酒中，弱肉眈眈恣虎视。
帐列年爪吞鲸鼍，神锋技系光荡摩。
中有一人亦拔剑，是楚是汉舞婆娑。
须臾壮夫拥盾人，怒目而语眦尽裂。
项王煦妪无一言，楚国孤臣泪流血。
玉玦何劳再三举，拂衣竟作彭城死。
沐猴而冠何足云，君看五采成龙文。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。